CELEX: 62012FN0066
Language: el
Date: 2012-06-27 00:00:00
Title: Υπόθεση F-66/12: Προσφυγή-αγωγή της 27ης Ιουνίου 2012 — ZZ κατά Επιτροπής

25.8.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 258/28
            
         Προσφυγή-αγωγή της 27ης Ιουνίου 2012 — ZZ κατά Επιτροπής
   (Υπόθεση F-66/12)
   2012/C 258/51
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: ZZ (εκπρόσωποι: L. Levi και A. Blot, δικηγόροι)
   
      Καθής-εναγομένη: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Ακύρωση της αποφάσεως της καθής-εναγομένης (στο εξής: καθής) με την οποία καθορίστηκαν τόσο το ποσό του δυναμένου να μεταφερθεί κεφαλαίου για τα συνταξιοδοτικά δικαιώματα που είχαν αποκτηθεί πριν από την είσοδο στην υπηρεσία όσο και ο υπολογισμός του αριθμού των συνταξίμων ετών που αναγνωρίστηκαν στο πλαίσιο της εν λόγω μεταφοράς στο συνταξιοδοτικό σύστημα των θεσμικών οργάνων της Ευρωπαϊκής Ένωσης.
   
      Αιτήματα του προσφεύγοντος-ενάγοντος
   
   Ο προσφεύγων-ενάγων (στο εξής: προσφεύγων) ζητεί από το Δικαστήριο Δημόσιας Διοίκησης:
   
               —
            
            
               κυρίως,
               
                           —
                        
                        
                           να ακυρώσει την απόφαση της καθής της 30ής Νοεμβρίου 2011 με την οποία καθορίστηκαν τόσο το ποσό του δυναμένου να μεταφερθεί κεφαλαίου για τα συνταξιοδοτικά δικαιώματα που ο προσφεύγων είχε αποκτήσει στο ΝΑΤΟ όσο και ο υπολογισμός του αριθμού των συνταξίμων ετών που αναγνωρίστηκαν στο πλαίσιο της εν λόγω μεταφοράς στο συνταξιοδοτικό σύστημα των θεσμικών οργάνων της Ευρωπαϊκής Ένωσης·
                        
                     
                           —
                        
                        
                           αν παρίσταται ανάγκη, να ακυρώσει την απόφαση της 28ης Μαρτίου 2012 με την οποία απορρίφθηκε ρητώς η από 23 Ιανουαρίου 2012 διοικητική ένσταση του προσφεύγοντος·
                        
                     
         
               —
            
            
               εν πάση περιπτώσει,
               
                           —
                        
                        
                           να αναγνωρίσει την προσγενομένη ηθική βλάβη και να υποχρεώσει την καθής να καταβάλει ένα ποσό που προσωρινώς εκτιμάται σε 20 000 ευρώ·
                        
                     
                           —
                        
                        
                           να καταδικάσει την Επιτροπή στα δικαστικά έξοδα.